Махабхарата
«Махабхарата» (санскр. महाभारत, mahābhārata IAST, «Бхарата паччахьан тӀаьхьало йуцуш доккха дийцар») — шира ХӀиндин эпос. Дуьненахь уггара йоккха литературин произведенех цхьаъ. «Махабхарата» йу вовшех хотталушйолу шира дийцарийн а, философин а, политикин а, космогонин а чолхе эпосан гулам. Цунна йукъайогӀуш йу 18 йоккха книга. «Махабхаратехь» йу 75 000 сов байт. Иза масийттуза йеха йу вовшахтоьхна «Илиадех» а, «Одиссеех» а. «Махабхарата» йу дукха сюжетийн хьост. Цу йукъара дукха дийцараш схьаийцира Къилбера а, Къилбера-Малхбалера Азера халкъанаш.